ພວກກະບົດ ​Houthi ຍຶດທຳນຽບ ປະທານາທິບໍດີ ທີ່ເມືອງ Aden ໃນພາກໃຕ້ ເຢເມນ
ພວກ​ກະບົດ ​Houthi ຂອງຊາວ Shi’ite ໄດ້​ບຸກເລິກ​ເຂົ້າ​ໄປ​ ໃນ​ເມືອງທ່າ Aden ​ໃນ​ໄລຍະສອງສາມ​ມື້ ​ທີ່​ຜ່ານມານີ້ ແລະຍຶດເອົາ ທຳນຽບປະທານາທິບໍດີ.
ບັນດາເຈົ້າໜ້າທີ່ເຢເມນ ກ່າວວ່າ ພວກກະບົດ Houthi ຂອງ ຊາວ Shi’ite ແລະພັນທະມິດເຂົາເຈົ້າ ໄດ້ບຸກເຂົ້າໄປສູ່ເຂດ ໃຈກາງເມືອງ Aden ແລະໄດ້ຍຶດເອົາທຳນຽບປະທານາທິບໍດີ ຢູ່ໃນເມືອງທ່າທີ່ສຳຄັນ ທາງພາກໃຕ້ຂອງປະເທດເຢເມນນັ້ນ ພວກກະບົດໄດ້ບຸກເລິກເຂົ້າໄປໃນເມືອງ Aden ໃນໄລຍະ ສອງສາມມື້ທີ່ຜ່ານມານີ້ ໃນຂະນະທີ່ທຳການສູ້ລົບ ກັບກຳລັງ ທີ່ຈົງຮັກພັກດີຕໍ່ ປະທານາທິບໍດີ Abd-Rabbu Mansour Hadi ທີ່ນາໆຊາດຮັບຮູ້ ຊຶ່ງໄດ້ຫລົບໜີໄປຈາກເມືອງ Aden ໃນອາທິດແລ້ວນີ້ ການເຂົ້າຄວບຄຸມເມືອງ Aden ຊຶ່ງເປັນທີ່ໝັ້ນອັນແຂງແຮງຍັງເຫລືອຢູ່ບ່ອນສຸດທ້າຍ ຂອງພວກທີ່ໜູນຫລັງທ່ານ Hadi ນັ້ນ ຈະເປັນຂີດໝາຍ ໃນການຖອຍ ຫລັງສຳຫລັບ ກຳລັງປະສົມ ທີ່ນຳພາໂດຍ ຊາອຸດີ ຊຶ່ງໄດ້ທຳການໂຈມຕີທາງອາ ກາດມາໄດ້ດົນກວ່າ ນຶ່ງອາທິດແລ້ວ ຢູ່ໃນທົ່ວເຢເມນ ຢູ່ທີ່ກອງປະຊຸມຖະແຫຼງຂ່າວໃນນະຄອນຫລວງ Riyadh ປະເທດ ຊາອຸດີ ນັ້ນ ເຈົ້າໜ້າທີ່ປ້ອງກັນປະເທດຂອງຊາອຸດີ ກ່າວວ່າ ທ່ານເຊື່ອວ່າ ສະຖານະການຢູ່ໃນເມືອງດັ່ງກ່າວ “ຂ້ອນຂ້າງມິີຄວາມທຸ່ນທ່ຽງ ແລະສະຫງົບ ” ໃນຕອນເຊົ້າວັນພະຫັດວານນີ້ ພວກຫົວຮຸນແຮງ al-Qaida ໄດ້ບຸກເຂົ້າໄປໃນ ຄຸກແຫ່ງນຶ່ງ ຢູ່ພາກໃຕ້ຂອງເຢເມນ ແລະ ໄດ້ປ່ອຍນັກໂທດ 300 ຄົນ ບັນດາ ເຈົ້າໜ້າທີ່ຮັກສາຄວາມປອດໄພ ກ່າວວ່າ ທ້າວ Khalid Batarfi ສະມາ ຊິກຄົນ ສຳຄັນຂອງກຸ່ມ al-Qaida ໃນແຫຼມອາຣາເບຍ ແມ່ນຮວມຢູ່ໃນຈຳນວນ ຂອງຜູ້ທີ່ຖືກ ປ່ອຍໂຕ ອອກຈາກຄຸກຢູ່ທີ່ເມືອງ al-Mukalla